**Brian Lee** (s. 26. maaliskuuta 1987 Moorhead, Minnesota, Yhdysvallat) on yhdysvaltalainen jääkiekkopuolustaja. Isokokoisen Leen vahvuuksiin kuuluvat luistelu, oman pään pelaaminen ja alivoimapelaaminen. Hänen tulisi kuitenkin käyttää kokoaan enemmän hyödyksi ja lisätä röyhkeyttä. Leellä on parannettavaa myös kokonaisvaltaisessa pelissä, varsinkin hyökkäyspäässä. Hän pelaa useimmiten kiekollisena "syvyyspuolustajana".

Ura
---

### Seuraura

Lee kävi lukion Moorhead High Schoolissa. Hänet palkittiin valmistusmisvuotenaan 2005 Minnesotan osavaltion parhaana lukiolaispelaajana Mr. Hockey -palkinnolla. Lee pelasi Moorheadin joukkueen lisäksi NAHL-joukkue Billing Bullsissa kaudella 2003–2004 ja USHL-joukkue Lincoln Starsissa kaudella 2004–2005. Ottawa Senators varasi hänet koko NHL:n varaustilaisuuden yhdeksäntenä pelaajana kesällä 2005. Vuosina 2005–2007 Lee kävi Pohjois-Dakotan yliopistoa. Hän oli ensimmäisellä kaudellaan 2005–2006 joukkueensa tehokkain puolustaja tehoilla 4+23=27, voitti kauden päätteeksi WCHA:n mestaruuden ja valittiin sarjan tulokkaiden tähdistökentälliseen.

Kaudeksi 2007–2008 Lee siirtyi Ottawa Senatorsin organisaatioon. Hän pelasi pääosan kaudestaan farmijoukkue Binghamton Senatorsissa, AHL:ssä, jossa tulokaskausi toi 55 runkosarjaottelussa tehot 3+22=25. Lee pelasi kauden aikana myös AHL:n tähdistöottelussa. Hän teki NHL-debyyttinsä runkosarjan loppupuolella, 25. maaliskuuta 2008 vieraissa Buffalo Sabresia vastaan. Lee pelasi loppukaudella NHL:ssä kaikkiaan kuusi runkosarja- ja neljä playoff-ottelua tehden yhden syöttöpisteen. Kausi 2008–2009 oli hänelle varsinainen tulokaskausi NHL:ssä. Lee siirrettiin syksyn 2008 harjoitusleirin päätteeksi Binghamtoniin, mutta pelasi valtaosan kaudestaan kuitenkin NHL:ssä tehden 53 runkosarjaottelussa tehot 2+11=13. Kaudella 2009–2010 hän jäi vähemmälle peliajalle NHL:ssä, jossa Lee pelasi 23 ottelua. Maaliskuussa 2010 hän teki kaksivuotisen jatkosopimuksen Senatorsin kanssa.

Leelle kausi 2010–2011 oli NHL:n ensimmäinen ilman farmikomennuksia ja se toi hänelle 50 runkosarjaottelussa kolme syöttöpistettä. Kesken kauden 2011–2012, siirtotakarajalla helmikuussa 2012 Lee kaupattiin Tampa Bay Lightningiin vaihdossa Matt Gilroyhin. Hän teki kauden aikana yhteensä 55 runkosarjaottelussa tehot 1+15=16, jotka on Leen yhden kauden piste-ennätys NHL:ssä. Kesäkuussa 2012 hän teki kaksivuotisen ja yksisuuntaisen jatkosopimuksen Lightningin kanssa.

Lee pelasi kaudella 2012–2013 NHL:n työsulun päätyttyä tammikuussa 2013 22 NHL-ottelua, kunnes hänet siirrettiin maaliskuussa loppukaudeksi farmijoukkue Syracuse Crunchin vahvuuteen.

### Maajoukkueura

Lee pelasi alle 20-vuotiaiden MM-kilpailuissa vuosina 2005, 2006 ja 2007, joista viimeisin turnaus päättyi pronssiin.

Muuta
-----

Leen pikkuveli John on Florida Panthersin varaus vuodelta 2007. Hän pelaa tällä hetkellä AHL-joukkue San Antonio Rampagessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Moorhead High | USHS | 29 | 10 | 38 | 48 | – | – | – | – | – | – |
|  | Billing Bulls | NAHL | 5 | 0 | 0 | 0 | 2 | – | – | – | – | – |
| 2004–2005 | Moorhead High | USHS | 25 | 12 | 26 | 38 | – | – | – | – | – | – | JMM | 7 | 0 | 0 | 0 | 4 |
|  | Lincoln Stars | USHL | 12 | 0 | 3 | 3 | 4 | 4 | 2 | 3 | 5 | 2 |
| 2005–2006 | Univ. of North Dakota | NCAA | 44 | 4 | 23 | 27 | 44 | – | – | – | – | – | JMM | 7 | 1 | 0 | 1 | 8 |
| 2006–2007 | Univ. of North Dakota | NCAA | 38 | 2 | 24 | 26 | 69 | – | – | – | – | – | JMM | 7 | 0 | 0 | 0 | 14 |
| 2007–2008 | Binghamton Senators | AHL | 55 | 3 | 22 | 25 | 21 | – | – | – | – | – |
|  | Ottawa Senators | NHL | 6 | 0 | 1 | 1 | 4 | 4 | 0 | 0 | 0 | 2 |
| 2008–2009 | Binghamton Senators | AHL | 27 | 2 | 10 | 12 | 41 | – | – | – | – | – |
|  | Ottawa Senators | NHL | 53 | 2 | 11 | 13 | 33 | – | – | – | – | – |
| 2009–2010 | Binghamton Senators | AHL | 41 | 3 | 12 | 15 | 52 | – | – | – | – | – |
|  | Ottawa Senators | NHL | 23 | 2 | 1 | 3 | 12 | – | – | – | – | – |
| 2010–2011 | Ottawa Senators | NHL | 50 | 0 | 3 | 3 | 24 | – | – | – | – | – |
| 2011–2012 | Ottawa Senators | NHL | 35 | 1 | 7 | 8 | 27 | – | – | – | – | – |
|  | Tampa Bay Lightning | NHL | 20 | 0 | 8 | 8 | 8 | – | – | – | – | – |
| 2012–2013 | Syracuse Crunch | AHL | 11 | 0 | 1 | 1 | 25 | 7 | 0 | 0 | 0 | 0 |
|  | Tampa Bay Lightning | NHL | 22 | 0 | 0 | 0 | 16 | – | – | – | – | – |
| 2013–2014 | Tampa Bay Lightning | NHL | 0 | 0 | 0 | 0 | 0 | – | – | – | – | – Loukkaantunut |
| 7 kautta | yhteensä | NHL | 209 | 5 | 31 | 36 | 124 | 4 | 0 | 0 | 0 | 2 |

Lähteet
-------

* Brian Lee The Internet Hockey Databasessa (englanniksi)
* Brian Lee Legends of Hockey -sivustolla (englanniksi)
* Brian Lee *Elite Prospects*. Everysport Media Group AB.  (englanniksi)

### Viitteet

1. ↑  Brian Lee – The Hockey News
2. ↑  HockeyDB
3. 1 2 3 4  EliteProspects
4. 1 2  Legends of Hockey
5. ↑  Sens come alive in third to sink Sabres  25.3.2008. BUFFALO, N.Y.:  The Sports Network.  Arkistoitu 30.3.2008. Viitattu 17.7.2013. (englanniksi)
6. ↑  Senators sign defenceman Lee to two-year contract  8.3.2010. The Sports Network. Viitattu 17.7.2013. (englanniksi)
7. ↑  NHL: Rob Blake pisti pisteen uralleen, Upshall jatkaa Phoenixissa  11.6.2010. Jatkoaika.com. Viitattu 17.7.2013.
8. ↑  NHL:n siirtotakarajalla tapahtui  27.2.2012. Jatkoaika.com. Viitattu 17.7.2013.
9. ↑  Mike Greenille jatkosopimus  16.7.2012. Jatkoaika.com. Viitattu 17.7.2013.
10. ↑  Lightning Assign Brian Lee To Syracuse Of The AHL  26.3.2013. Tampa Bay Lightning. Viitattu 17.7.2013. (englanniksi)